Suomenkielen halveksumista
(Lähetetty.)

Suomenkielen halveksumista harjoitetaan yhä Helsingin vapaaehtoisessa palokunnassa. Viime sunnuntaiksi oli kutsuttu palokunnan työtätekevät jäsenet kokoon päällikköjä valitsemaan. Ilmoitus tehtiin kolme kertaa ruotsalaisissa lehdissä, mutta yksi kerta vaan suomalaisessa, vaikka kunnan säännöissä sanotaan, että kutsumus jokaiseen kokoukseen on tehtävä vähintään kaksi kertaa Helsingissä ilmestyvässä sanomalehdessä, jolla on enempi lukijoita. - Tämän epäkohdan johdosta rohkeni eräs palokuntalainen tehdä muistutuksen, ja antoi merkkinsä komppanianpäällikölle, ilmoittaen eroavansa palokunnasta. Hän tuli heti käsketyksi osaston päällikön puheille, joka hänet vei kunnan sihterin luo juhlasaliin. Siellä muutaman sanan keskustelua sihterin kanssa tuli kaksi ylempää päällikköä hirveästi innoissaan. "Mite te tule tenne semmoste puhuma. Menge ulos paikalla. Sitte sa tulla koska enä tenne." Ja heidän saattamanansa sain mitä pikemmin pötkiä kadulle.

Sitten oli aljettu päällikköjen valitseminen. Puhe oli vanhan tavan mukaan vaan ruotsia. Päälliköksi oli kaksi ehdokasta. Siis piti tulla äänestys suljetuilla lipuilla. Ja niin tehtiinkin. Vaan eiväthän suomalaiset voineet kumpaistakaan nimeä lippuunsa kirjoittaa, kun eivät tienneet mistä kysymyskään oli. Useat veivät lippunsa tyhjinä uurnaan. Vaan kai siitä hyvä sentään tuli.

Jus.

[Lähde: Uusi Suometar 13.5.1890 sivu 3]

Helsinki
Uusi Suometar